NARIADENIE KOMISIE (ES) č. 1029/2008
z 20. októbra 2008,
ktorým sa mení a dopĺňa nariadenie Európskeho parlamentu a Rady (ES) č. 882/2004 s cieľom aktualizovať odkaz na určité európske normy
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (1), a najmä na jeho článok 64 ods. 2,
keďže:
(1)
Nariadením (ES) č. 882/2004 sa vytvára zosúladený rámec všeobecných predpisov na organizovanie úradných kontrol dodržiavania krmivového a potravinového práva a predpisov o zdraví zvierat a o starostlivosti o zvieratá.
(2)
Podľa článku 12 nariadenia (ES) č. 882/2004 príslušný orgán menuje laboratóriá, ktoré smú vykonávať analýzy vzoriek odobratých pri úradných kontrolách. Tieto laboratóriá musia byť akreditované v súlade s určitými európskymi normami.
(3)
Európsky výbor pre normalizáciu (CEN) vyvinul európske normy (normy EN) vhodné na účely nariadenia (ES) č. 882/2004, a najmä na akreditáciu laboratórií.
(4)
CEN nahradil európske normy EN 45002 Všeobecné kritériá vyhodnocovania skúšobných laboratórií a EN 45003 Systém akreditovania skúšobných a kalibračných laboratórií - Všeobecné požiadavky na prevádzku a uznávanie normou EN ISO/IEC 17011 Všeobecné požiadavky na akreditačné orgány akreditujúce orgány posudzovania zhody. Preto je vhodné aktualizovať odkaz na tieto európske normy v článku 12 nariadenia (ES) č. 882/2004.
(5)
Nariadenie (ES) č. 882/2004 by sa preto malo zodpovedajúcim spôsobom zmeniť a doplniť.
(6)
Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
Článok 12 nariadenia (ES) č. 882/2004 sa mení a dopĺňa takto:
1.
Článok 12 ods. 2 písm. b) sa nahrádza takto:
„b)
EN ISO/IEC 17011 Všeobecné požiadavky na akreditačné orgány akreditujúce orgány posudzovania zhody,“
2.
Článok 12 ods. 2 písm. c) sa vypúšťa.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 20. októbra 2008